Drogba & Rooney

Drogba & Rooney merupakan telefilem komedi yang dihasilkan pada 2010 dan disiarkan di saluran Astro Prima yang dibintangi oleh Johan dan Zizan. Tajuk telefilem ini diinspirasikan dari nama bintang bolasepak Wayne Rooney dan Didier Drogba.

Plot
Di bangku sekolah, Johan dan Zizan adalah 2 sahabat karib yang menggilai sukan bolasepak. Mereka mencari pelbagai helah dan ikhtiar untuk memastikan mereka dapat menonton pasukan kegemaran mereka.

10 tahun berlalu, mereka bekerja di sebuah resort sebagai pengemas bilik hotel dan staff unit rekreasi hotel. 

Wang simpanan mereka semakin cukup untuk membiayai kos perjalanan mereka ke England. Di tengah Kota London, mereka terserempak dengan Yatie, kawan lama mereka sewaktu zaman sekolah. Yatie menjadi tukang tunjuk arah kepada mereka yang tidak biasa selok belok London.

Malang sekali disebabkan tidak biasa dengan prosedur pembelian tiket di EPL yang mengutamakan pemegang tiket bermusim (season pass) maka hasrat mereka untuk menyaksikan bintang pujaan mereka terbatal. 

Lalu terjadi pertelingkahan di antara mereka berdua. 
Yatie, menjadi orang tengah menyatukan mereka semula. 

Pada hari sepatutnya mereka terbang kembali ke Malaysia, keduanya terlajak tidor dan terlepas penerbangan. Keadaan bertambah buruk apabila mereka kehabisan wang. 

Mereka bekerja di restoran 'Tuk Din' milik rakyat Malaysia di London. Disamping itu, mereka turut menjalankan kerja-kerja lain bagi menjana pendapatan seperti bermain muzik di jalanan dan mengambil upah sebagai caddy di kelab golf.

Johan berjaya pulang tetapi tidak Zizan, gara gara wang simpanan terkumpul hanya cukup untuk membeli satu tiket penerbangan sahaja.

Pelakon
 Johan Raja Lawak sebagai Johan
 Zizan Razak sebagai Zizan
 Sabri Yunus sebagai Ustaz Kamaruzaman, Imam Zulhijjah, Pencuri, Pemandu Teksi
 Rahim R2 sebagai Cikgu Din
 Maimon Mutalib sebagai Puan Ros
 Elly Raja Lawak sebagai Rose
 Ozzlyn Waty sebagai Yati
 Amir Raja Lawak sebagai Akbar

Trivia
 Zizan memang seorang penyokong Manchester United. Johan pula menyokong musuh Chelsea juga pasukan asal Kota London, iaitu Arsenal. 
 Lokasi penggambaran pula di Permaisuri Hotel and Resort Port Dickson, Negeri Sembilan dan SMA (JAIM) Darul Falah, Kuala Sungai Baru, Melaka untuk babak di zaman persekolahan. Untuk babak di Kota London, MARA Hotel dan Malaysia Hall menjadi penaja lokasi.

 Rujukan 

 Pautan Luar